P6_TA(2007)0208

Organizarea comună a pieţelor în sectorul cerealelor*

Rezoluţia legislativă a Parlamentului European din 24 mai 2007 referitoare la propunerea de regulament al Consiliului de modificare a Regulamentului (CE) nr. 1784/2003 al Consiliului privind organizarea comună a pieţelor în sectorul cerealelor (COM(2006)0755 — C6-0044/2007 — 2006/0256 (CNS))

(Procedura de consultare)

Parlamentul European,

- având în vedere propunerea Comisiei prezentată Consiliului (COM(2006)0755) [1],

- având în vedere articolul 37 din Tratatul CE, în temeiul căruia a fost consultat de către Consiliu (C6-0044/2007),

- având în vedere articolul 51 din Regulamentul său de procedură,

- având în vedere raportul Comisiei pentru agricultură şi dezvoltare rurală (A6-0141/2007),

1. aprobă propunerea Comisiei astfel cum a fost modificată;

2. invită Comisia să îşi modifice propunerea în consecinţă, în conformitate cu articolul 250 alineatul (2) din Tratatul CE;

3. invită Consiliul să informeze Parlamentul, în cazul în care intenţionează să se îndepărteze de la textul aprobat de acesta;

4. solicită Consiliului să îl consulte din nou, în cazul în care acesta intenţionează să modifice în mod substanţial propunerea Comisiei;

5. încredinţează Preşedintelui sarcina de a transmite Consiliului şi Comisiei poziţia Parlamentului.

TEXT PROPUS DE COMISIE | AMENDAMENTELE PARLAMENTULUI |

Amendamentul 1

CONSIDERENTUL 6

(6) În consecinţă, se impune adoptarea unor măsuri adecvate pentru a garanta funcţionarea corespunzătoare a pieţei comunitare în sectorul cerealelor. În acest scop, încetarea aplicării măsurilor de intervenţie pentru porumb, menţionate la Regulamentul (CE) nr. 1784/2003, apare drept soluţia cea mai adecvată, ţinând seama de faptele expuse anterior şi de debuşeele de pe piaţă aflate la dispoziţia producătorilor. | (6) În consecinţă, se impune adoptarea unor măsuri adecvate pentru a garanta funcţionarea corespunzătoare a pieţei comunitare în sectorul cerealelor. În acest scop, volumul anual al achiziţiilor de porumb în cadrul aplicării măsurilor de intervenţie prevăzute în Regulamentul (CE) nr. 1784/2003 trebuie limitate, ţinând seama de faptele expuse anterior. |

Amendamentul 2

ARTICOLUL 1 PUNCTUL 2Articolul 5 alineatul (1) [Regulamentul (CE) nr. 1784/2003]

2.Articolul 5 alineatul (1) litera (e) se înlocuieşte cu următorul text:"(1)Agenţiile de intervenţie desemnate de statele membre cumpără orice grâu comun, grâu dur, secară sau sorg care le sunt oferite şi recoltate în interiorul Comunităţii, cu condiţia ca ofertele respective să respecte condiţiile stabilite, în special din punct de vedere al calităţii şi cantităţii." | eliminat |

Amendamentele 3 şi 4

ARTICOLUL 1 PUNCTUL 2A (nou)Articolul 5 alineatul (1) paragrafele 1a şi 1b (noi) (Regulamentul (CE) nr. 1784/2003)

| 2a.La articolul 5 alineatul (1) se adaugă următorul paragraf:Prin derogare de la dispoziţiile primului paragraf, achiziţiile prin intervenţie de porumb sunt limitate la următoarele plafoane:2 milioane de tone în anul de comercializare 2007/2008,1 milion de tone în anul de comercializare 2008/2009,0 tone începând cu anul de comercializare 2009/2010.Până 31 decembrie 2008, Comisia prezintă un raport de evaluare a tendinţelor de pe piaţa porumbului, a situaţiei economice din sector şi a posibilităţii de încetare/extindere a intervenţiei, însoţit, dacă este cazul, de noi propuneri legislative. |

[1] Nepublicată încă în JO.

--------------------------------------------------